Is jou Stadsprokie in Johannesburg of Durban? - LekkeSlaap Blog
Is jou Stadsprokie in Johannesburg of Durban?
deur Cea Swart op 29 Maart 2018
Leestyd: 7 minute
“As jy geluk en vreugde wil vind, soek die neonboog se punt. Volg hom elke nag oor swart riviere. Oor kranse van beton. As jy aanhou stap, tien duisend ure, sal jy dalk daar kom” ─ Koos Du Plessis
’n Mens dink dikwels ’n wegbreek is ’n tyd om asem te skep op die platteland of ’n afgesonderde plek êrens in die bos. LekkeSlaap wil jou egter vertel dat nie élke vakansie stil en rustig hoef te wees nie! Wat van die rumoer van ons land se Goudstad? Of die gedruis van branders wat breek op Durban se strand? Om dié stede te vergelyk is ’n onbegonne taak ─ Johannesburg en Durban is 569 kilometer van mekaar af, en verskil soos dag en nag. Daarom het LekkeSlaap besluit om jou te wys wat hierdie stede enig in hulle soort maak! Johannesburg of Durban ─ waar sal jou Suid-Afrikaanse stadsprokie begin?
A post shared by Johannesburg South Africa (@cityofjohannesburg) on Apr 25, 2017 at 12:02am PDT
Johannesburg is ’n betonoerwoud waar daar byna net soveel bome as geboue opskiet! Dié mensgemaakte woud bied oneindig baie geleenthede aan Suid-Afikaners en spog daarom met unieke, hartlike, vindingryke, en kreatiewe mense wat ’n aktiewe rol in die skep van die stadsatmosfeer speel.
A post shared by Durban, South Africa (@cityofdurban) on Aug 2, 2017 at 11:42am PDT
Durban se middestad is baie kosmopolities en propvol kontras: daar is hoë geboue langs die see, en Zoeloe-dansers en branderplankryers wat saam op die promenade wandel. Dié teenstellings en Durban se subtropiese klimaat skep beslis ’n vakansie-atmosfeer reg deur die jaar.
O.R. Tambo Internasionale Lughawe, Kemptonpark
A post shared by Wonuola Olatunde Lamidi (@wonulamidi) on Mar 19, 2018 at 10:30am PDT
Dié lughawe verwelkom daagliks besoekers van heinde en verre. Dis vernoem na ’n anti-apartheidspolitikus, Oliver Reginald Tambo. Dis nie net Afrika se grootste en besigste lughawe nie, maar dit verbind jou ook op verskeie maniere met die res van die wêreld, hetsy deur vlugte, die talle WiFi-kuberkolle, of die maklike toegang tot hoofweë en openbare vervoer.
King Shaka Internasionale Lughawe, La Mercy
A post shared by Peter Kabundi (@peter_kabundi) on Mar 17, 2018 at 11:20am PDT
Dié lughawe is die tweede duurste projek wat Suid-Afrika al ooit aangepak het, en dis duidelik sigbaar! Dis vernoem na die Zoeloe-koninkryk se stigter, Koning Shaka kaSenzangakhona. By dié lughawe word kuns, musiek en KwaZulu-Natalse erfenis uitdruklik gevier ─ die perfekte voorsmaak van wat jy ook in die stad kan verwag.
FNB Stadion / Soccer City, Nasrec
A post shared by Estadios de Fútbol (@estadios.futbol) on Mar 25, 2018 at 1:22pm PDT
Die stadion lyk nes ’n kalbas ─ ’n uitgedroogte groente wat in Afrika as ’n drinkbeker gebruik word. Die aardse kleure wat met mosaïek uitgebeeld word, maak die stadion se fasade die ideale agtergrond vir ’n reisfoto! Ondersteuners geniet dit om die tuisspan, Kaizer Chiefs, hier aan te moedig. Vakansiegangers kan ook hulle tuisdorpe se rugby- of sokkerspanne hier ondersteun, of jy kan selfs internasionale en plaaslike kunstenaars hier sien optree!
Moses Mabhida Stadion, Stamford Hill
A post shared by Callie Sharp (@callie___sharp) on Dec 9, 2017 at 10:49pm PST
Die stadion is ook vernoem na ’n anti-apartheidsvegter. Die sitplek se kleurrangskikking laat dit lyk asof die skare reeds op Durban se strand sit of in die see baljaar. Dis die AmaZulu-sokkerspan se tuisveld, maar as jy nie ’n sokkerondersteuner is nie, bied die stadion ook ’n rits ander doendinge. Dit het ’n plek geword vir verskeie geleenthede, soos reksprong, musiekkonserte, krieketwedstryde, gholf-oefen, motorsport en rugby!
Mall of Africa, Midrand
A post shared by Ruan Vorster (@vorsterru) on Mar 21, 2018 at 6:10am PDT
Die winkelsentrum is die grootste mall in Suid-Afrika wat in een fase gebou is. Daar is meer as 300 winkels, so trek gemaklike skoene aan om dié gebou plat te draf! Dit bring internasionale handelsname, soos Starbucks, na Suid-Afrika en dien ook as platform vir Suid-Afrikaanse handelsname, soos Freedom of Movement. Van koffie by Starbucks tot leersakke by Freedom of Movement ─ alles is hier!
A post shared by Jaya Shravan (@jolllyjaya) on Mar 26, 2018 at 4:19am PDT
Wat Gateway uniek maak is die verskeidenheid vermaak wat dit bied. Dit word met goeie rede ’n “theatre” genoem ─ daar is 18 Sterkinekor-bioskope, ’n Cinema Nouveau en twee iMax-teaters. Jy kan mini-gholf gaan speel, die mensgemaakte branders by die Wave House gaan geniet, windmakerig in die skaatsplankpark rondjakker, en selfs jou kennis by die wetenskappark toets!
A post shared by Odete Williams (@periperistudios) on Sep 11, 2018 at 2:01am PDT
As jy ’n goue kaartjie koop kan die Gautrain jou na 10 stasies neem. Johannesburgpark-stasie, een van die bekendste stasies, is in die Goudstad se sakekern. Die stad is massief en jy het gewoonlik op jou tande kners om die verkeer aan te durf. Om dus elke oomblik van jou wegbreek te benut, kan dié luukse trein jou in ’n japtrap na jou bestemming neem!
A post shared by Dominique Richard (@dominiquerichard15) on Mar 26, 2017 at 8:51am PDT
Dié tweewiel-trekkarretjie word op die promenade deur mense met die allermooiste Zoeloe-drag en reusagtige hoede getrek. Dié vervoermiddel gaan jou nie ver bring nie, maar dis ’n wonderlike manier om die Gouemyl van die Durbanse kus te geniet! Daar is ook heeldag ritte tussen al die restaurante, strande, handwerkstalletjies, uShaka Marine World en Sun Coast Casino.
Johannesburg Botaniese Tuine en Emmarentiadam, Sandton
A post shared by Vivid Vision Productions (@vividvisionproductions) on Jun 13, 2018 at 2:24am PDT
Dié twee parke is reg langs mekaar en is beslis iets om te aanskou! Die botaniese tuine word uitstekend onderhou en sluit ’n roostuin in waar jy kan ontspan of selfs piekniek kan hou. Emmarentiadam is meer natuurlik en honde, asook bergfietsry en draf word hier toegelaat. In die somer is daar musiekkonserte en die dam het ’n boothuis vir kanovaart en roei.
Jameson Park, Morningside
A post shared by ❤Lauren Crichton (@surfsup_yoga) on Jun 13, 2016 at 9:36am PDT
Dié park spog ook met ’n roostuin waarin meer as 200 soorte rose pronk. Dis ook geskik vir ’n piekniek of joga wat soms gepaard gaan met musiek vanaf die koepelgeboutjie. Die park het talle diere, van tropiese visse en eksotiese voëls, tot reptiele. Kinders en honde speel heerlik op die grasperk en by die pragtige fontein. Die oudste huis in Durban, Elaphant House, is op die perseel en dateer uit die 1800’s toe olifante dit nog bestorm het.
Een van die min dinge wat dié twee stede in gemeen het is kuns! Selfs die straatmure word met geskiedenis, wense, drome, of neonkleure versier! Dit laat mens skoon trots voel op Suid-Afrika se kreatiewe inwoners wat die strate gaan verf!
A post shared by Timjentsch (@timjentsch) on May 3, 2017 at 12:53am PDT
A post shared by Dane Stops (@danestops) on Nov 13, 2017 at 11:12pm PST
Al verskil Durban en Johannesburg hemelsbreed, móét albei definitief boaan jou reislys wees! Loer gerus na al die blyplekke wat dié stede bied en bespreek nóú jou stadsprokie-wegbreek.
Hooffoto: Mandela Bridge, Johannesburg, Gauteng, South Africa deur South African Tourism (Flickr)
Vind Verblyf in: